钦定古今图书集成/明伦汇编/官常典/第738卷 > 潘禋
## 钦定古今图书集成/明伦汇编/官常典/第738卷 > 潘禋

按《宁波府志》：“禋字诚夫，鄞人。永乐中，征修《永乐大典》，
授后军都督府都事。宣德二年，从安远侯柳升、成山
侯王通征交阯。升恃胜有骄色，禋谏不听。会贼再至，
升出战，忽断桥，军分两路而败。升欲降，禋曰：‘不可，惟
死战耳’。已而率所部皆死之。通脱以闻，诏征其子凯
为进贤学训导，世蠲徭役。”